
Pristigla pitanja vezana uz Javni poziv za financiranje programa i projekata udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2025. godinu postavljena elektroničkim putem, za programska područja 1. - 9. iz točke IV. Javnog poziva na martina.pejic@obz.hr

1. Pitanje pristiglo 8.02.2025. u 11.39 sati
Pitanje:
„Poštovana…..
molimo Vas za pojašnjenje vezano uz ispunjavanje prijavnog obrasca Ud1.
Naime, u dijelu I. OPĆI PODACI O PRIJAVITELJU, pod točkom c) donacija Osječko-baranjske županije, trebamo li upisati vrijednost sredstava koje smo dobili na prošlogodišnjem javnom natječaju?
Zahvaljujemo unaprijed na odgovoru.

Odgovor: Prilikom ispunjavanja obrasca Ud1, u dijelu I. Opći podaci o prijavitelju, pod točkom c) donacija Osječko-baranjske županije upisujete sva doznačena sredstva Osječko-baranjske županije u godini koja prethodi godini za koju se traži potpora, pa i ona dodijeljena Javnim pozivom za financiranje programa i projekata udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2024. godinu.

2. Pitanje pristiglo 11.02.2025. u 17.29 sati
Pitanje:
„Poštovana …..,
I ove godine planiramo prijaviti naš projekt na Javni poziv za financiranje programa i projekata udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2025. godinu.
Neovisno o ishodu natječaja, već ovog tjedna započinjemo s predstavljanjem projekta u …..Stoga bismo vas zamolili za pojašnjenje – možemo li datum 14. veljače navesti kao službeni početak provedbe projekta?
Također,  vas molimo za informaciju o prihvatljivosti troškova – od kojeg se datuma priznaju troškovi projekta? Postoji li mogućnost da računi izdani tijekom ovog mjeseca budu uključeni u prihvatljive troškove?“

Odgovor: Sukladno Uputama za prijavitelje prihvatljivo razdoblje provedbe projekta je od 1. siječnja 2025. do 31. prosinca 2025.


3. Pitanje pristiglo 14.02.2025. u 8.47 sati

Pitanje:

„Naša udruga je osnovana u studenom 2024. godine i zanima nas da li ispunjavamo uvjete za javljanje na "Javni poziv za financiranje programa i projekata udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2025. godinu"? 
U prethodnoj godini nismo imali financijskih izdataka i aktivnost, a žiro račun Udruge smo otvorili u siječnju 2025. Nije nam jasno da li zbog toga ispunjavamo uvjete za javljanje na "Javni poziv za financiranje programa i projekata udruga od interesa za opće dobro u
Osječko-baranjskoj županiji iz sredstava Proračuna Osječko-baranjske županije za 2025. godinu"?!

Odgovor: Dokaz o registraciji udruge, odnosno njezinog ustrojstvenog oblika sa svojstvom pravne osobe jedan je od obveznih dokumenata potrebnih za prijavu na ovaj Javni poziv. Ukoliko isti posjedujete, uz ostalu propisanu dokumentaciju iz Javnog poziva, možete se prijaviti na isti. 

4. Pitanje pristiglo 20.02.2025. u 8:58 sati
Pitanje:
„Poštovani!
Nismo bili na radionici pa nas zanima dali je prijava samo elektronski ili treba i dostaviti pismeni.
Lp.“

[bookmark: _Hlk186701309]Odgovor: Dokumentaciju je potrebno dostaviti elektroničkim putem, korištenjem elektroničkog sustava prijavljivanja, koji se nalazi na poveznici https://e-usluge-zio.hr/obz.


